Document ID: 31980D0764

Komisijas Lēmums
(1980. gada 8. jūlijs),
kas nosaka tabulu sarakstu un definīcijas attiecībā uz vīnogulāju stādījumu starpposma statistikas pārskatiem
(80/764/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 357/79 par vīnogulāju stādījumu statistikas pārskatiem [1], un jo īpaši tās 5. panta 5. punktu un 6. panta 7. punktu,
tā kā, ievērojot Regulas (EEK) Nr. 357/79 5. panta 5. punktu, dalībvalstis iesniedz starpposma pārskatu rezultātus tāda tabulu saraksta veidā, kuru pieņem saskaņā ar minētās regulas 8. pantā noteikto procedūru;
tā kā, lai nodrošinātu šajās tabulās sniegto datu salīdzināmību, jānosaka dažas definīcijas, kas attiecas uz starpposma pārskatiem;
tā kā, ievērojot Regulas (EEK) Nr. 357/79 6. panta 7. punktu, 6. pantā minētā informācija jānosūta Komisijai tāda tabulu saraksta veidā, kuru pieņem saskaņā ar minētās regulas 8. pantā noteikto procedūru;
tā kā šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Starpposma pārskatu par vīnogulāju stādījumiem tabulu saraksta paraugs un Regulas (EEK) Nr. 357/79 6. pantā minētie dati atbilst I pielikumā noteiktajiem.
2. pants
Starpposma pārskatu definīcijas atbilst II pielikumā noteiktajām.
3. pants
Šis lēmums ir adresēts dalībvalstīm.
Briselē, 1980. gada 8. jūlijā

Labels: 19
6